stanford-oval/wikipedia huggingface dataset:
ตุนกู อับดุล ระฮ์มัน
สมรส

ตุนกู อับดุล ระฮ์มัน ได้สมรสรวมทั้งหมด 4 ครั้ง ได้แก่
ครั้งแรกในปี พ.ศ. 2476 กับสตรีชาวไทยเชื้อสายจีนชื่อ ท่านผู้หญิงมาเรียม จง หรือมาเรียม อับดุลละห์ (Meriam Chong หรือ Meriam Abdullah) มีบุตร 2 พระองค์คือ ตุนกู คาดีจะฮ์ (Tunku Khadijah) และตุนกู อะฮ์มัด เนอรัง (Tunku Ahmad Nerang) และพระชายาคนแรกมาเรียม จง ได้เสียชีวิตลงในปี พ.ศ. 2478
ครั้งที่สอง สมรสใหม่ที่อังกฤษกับสตรีชาวอังกฤษที่ชื่อว่า ไวโอเลต คอลสัน (Violet Coulson) แต่ได้หย่าร้างกันในปี พ.ศ. 2489
ครั้งที่สามในปี พ.ศ. 2482 กับสตรีเชื้อสายอาหรับและมลายู ชื่อชารีฟะฮ์ โรเซียะฮ์ บินตี ไซยิด อัลวี บารักบะฮ์ (Sharifah Rodziah binti Syed Alwi Barakbah) ที่ต่อมากลายเป็นสุภาพสตรีหมายเลขหนึ่งของมาเลเซียในเวลาต่อมาที่ท่านดำรงตำแหน่งนายกรัฐมนตรี มีพระบุตรธิดา 4 ท่าน คือ ซูไลมัน (Sulaiman), มาเรียม (Mariam), ชารีฟะฮ์ ฮานีซะฮ์ (Sharifah Hanizah) และฟารีดะฮ์ (Faridah)
ครั้งที่สี่ กับสตรีเชื้อสายจีน ชื่อบีบี จง (Bibi Chong)  มีพระบุตร 2 พระองค์ คือ ตุนกู นูร์ ฮายาตี (Tunku Noor Hayati) และตุนกู มัซตูรา (Tunku Mastura)[ต้องการอ้างอิง]
อับดุล ระฮ์มัน สิ้นพระชนม์ เมื่อวันที่  6 ธันวาคม พ.ศ. 2533 ที่กัวลาลัมเปอร์ สิริพระชันษา 87 ปี พระศพถูกฝังที่ the Langgar Royal Mausoleum ในเมืองอาโลร์เซอตาร์ รัฐเกอดะฮ์
ประวัติการศึกษา

เมื่อปี พ.ศ. 2452 (ค.ศ. 1909)  ตุนกู อับดุล ระฮ์มัน ทรงได้เข้าศึกษาในชั้นประถมมลายู (Malay Primary School) ที่ถนนบาฮารู (Jalan Baharu) ในเมืองอาโลร์เซอตาร์ ประเทศมาเลเซีย ต่อด้วยเข้าเรียนต่อที่โรงเรียนในปกครองของอังกฤษ ซึ่งปัจจุบันเป็นวิทยาลัยสุลต่านอับดุลฮามิด
ตุนกู อับดุล ระฮ์มัน ทรงเป็นนักเรียนเก่าของโรงเรียนมัธยมเทพศิรินทร์ (ท.ศ.1233) ในปี พ.ศ. 2456 ขณะที่มีพระชันษาเพียง 10 ขวบ  ถูกส่งตัวมาเรียนหนังสือที่กรุงเทพมหานคร ร่วมกับพระเชษฐาอีก 3 พระองค์ ทรงเข้ารับการศึกษาที่โรงเรียนเทพศิรินทร์ ในกรุงเทพมหานคร ประเทศไทย โดยมีพระสหายร่วมรุ่นและพระสหายสนิท คือ หลวงถวิลเศรษฐพณิชยการ (ถวิล คุปตารักษ์) (อดีตปลัดกระทรวงพาณิชย์ของไทย ช่วง พ.ศ. 2498-2503) เรียนอยู่ที่โรงเรียนเทพศิรินทร์ 2 ปี จนถึงปี พ.ศ. 2456-2458 ต่อมาปี พ.ศ. 2458 เข้าเรียนต่อที่โรงเรียนปีนังฟรีสกูล (Penang Free School)
ปี พ.ศ. 2461 ทรงเป็นนักเรียนคนแรกที่ได้ทุนจากรัฐบาลของรัฐเกอดะฮ์ ที่ไปศึกษาในสหราชอาณาจักร ไปศึกษาต่อที่วิทยาลัยเซนต์แคทรีน (St Catharine's College) ในมหาวิทยาลัยแคมบริดจ์ และได้รับปริญญาบัณฑิตสาขาศิลปศาสตร์ ในปี ค.ศ. 1925
หลังจากกลับมาจากอังกฤษทรงได้ทำงานอยู่ช่วงเวลาหนึ่ง ได้ทรงเดินทางไปศึกษาวิชากฎหมายต่อ ที่ Inner Temple ที่ประเทศอังกฤษ แต่ต้องหยุดเรียน ในปี ค.ศ. 1938 เนื่องจากช่วงนั้นได้เกิดสงครามโลกครั้งที่ 2ขึ้น ทำให้พระองค์ต้องทรงหยุดเรียนและเสด็จกลับมาที่มาเลเซีย หลังจากสงครามโลกครั้งที่ 2 สิ้นสุดลง ในปี ค.ศ. 1947 จึงเสด็จกลับไปศึกษาที่ Inner Temple อีก และจบการศึกษาในปี ค.ศ. 1949
เครื่องราชอิสริยาภรณ์ > เครื่องราชอิสริยาภรณ์ต่างประเทศ

ไทย :
พ.ศ. 2505 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
อ่านเพิ่ม

Case, William. "Comparative Malaysian Leadership: Tunku Abdul Rahman and Mahathir Mohamad". Asian Survey 31.5 (1991): 456–473. online เก็บถาวร 2022-10-14 ที่ เวย์แบ็กแมชชีน
Liow, Joseph Chinyong. "Tunku Abdul Rahman and Malaya's Relations with Indonesia, 1957–1960". Journal of Southeast Asian Studies 36.1 (2005): 87-109.
Miller, Harry. Prince and premier: a biography of Tunku Abdul Rahman Putra Al-Haj, first prime minister of the Federation of Malaya (GG Harrap, 1959).
"Tunku Abdul Rahman, 87, dead, First Prime Minister of Malaysia", New York Times, Obituaries, 12 July 1990.
แหล่งข้อมูลอื่น

tunkuabdulrahman.com เก็บถาวร 2012-10-10 ที่ เวย์แบ็กแมชชีน
The Tunku Abdul Rahman centennial PhD scholarship fund at Cambridge University
วิกิคำคม มีคำคมที่กล่าวโดย หรือเกี่ยวกับ ตุนกู อับดุล ระฮ์มัน
| ด ค กนายกรัฐมนตรีมาเลเซีย |
| --- | --- |
  ตุนกู อับดุล ระฮ์มัน  อับดุล ราซัก ฮุซเซน  ฮุซเซน อนน์  มาฮาดีร์ โมฮามัด  อับดุลละฮ์ อะฮ์มัด บาดาวี  นาจิบ ราซัก  มาฮาดีร์ โมฮามัด  มุฮ์ยิดดิน ยัซซิน  อิซมาอิล ซับรี ยักกบ  อันวาร์ อิบราฮิม
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF 2  เวิลด์แคต 
ประจำชาติ:  นอร์เวย์  เยอรมนี  อิสราเอล  สหรัฐ  สวีเดน  ญี่ปุ่น  ออสเตรเลีย  เนเธอร์แลนด์ 
วิชาการ:  CiNii 
ประชาชน:  Deutsche Biographie  Trove 
อื่น ๆ:  NARA  IdRef 
การประกาศเอกราชของประเทศมาเลเซีย
เลนส์

เลนส์ จากภาษาอังกฤษ lens อาจหมายถึง
เลนส์ถ่ายภาพ อุปกรณ์ในการถ่ายภาพ
เลนส์ วัตถุที่ใช้ในการรวมหรือกระจายแสง และใช้ภายในอุปกรณ์วิทยาศาสตร์เช่น กล้องจุลทรรศน์ หรือ กล้องส่องทางไกล
เลนส์นูน เลนส์ที่ผิวโค้งออกด้านนอก ทำหน้าที่รวมแสง
เลนส์เว้า เลนส์ที่ผิวโค้งเข้าด้านใน ทำหน้าที่กระจายแสง
คอนแทคเลนส์ หรือ เลนส์สัมผัส อุปกรณ์ช่วยในการมองเห็น ทำหน้าที่เช่นเดียวกับแว่นตา
เลนส์ตา หรือ แก้วตา อวัยวะภายในดวงตาช่วยในการโฟกัสวัตถุ
คำว่า lens ในภาษาฝรั่งเศส อ่านว่า ล็อง เป็นชื่อสถานที่ใน
ประเทศฝรั่งเศส - Lens, Pas-de-Calais, France
สโมสรฟุตบอลล็อง (RC Lens — แอร์เซล็อง) ตั้งอยู่ในเมืองล็อง ฝรั่งเศส
ประเทศเบลเยียม - Lens, Belgium
ประเทศสวิตเซอร์แลนด์ - Lens, Valais, Switzerland
ตุ๊กต่ำ

| ตุ๊กต่ำ/ไบโอไทต์ |
| --- | --- |
ไบโอไทต์ที่การสะสมเป็นแผ่นบาง (Image width: 2.5 mm)
การจำแนก
ประเภท: Dark mica series
สูตรเคมี: K(Mg,Fe) 3(AlSi 3O 10)(F,OH) 2
คุณสมบัติ
มวลโมเลกุล: 433.53 g
สี: Dark brown, greenish-brown, blackish-brown, yellow, white
รูปแบบผลึก: Massive to platy
โครงสร้างผลึก: Monoclinic (2/m)  Space Group: C 2/m
การเกิดผลึกแฝด: Common on the [310],  less common on the {001}
แนวแตกเรียบ: Perfect on the {001}
รอยแตก: Micaceous
ความยืดหยุ่น: Brittle to flexible, elastic
ค่าความแข็ง: 2.5–3.0
ความวาว: Vitreous to pearly
ดรรชนีหักเห: nα = 1.565–1.625  nβ = 1.605–1.675  nγ = 1.605–1.675
คุณสมบัติทางแสง: Biaxial (-)
ค่าแสงหักเหสองแนว: δ = 0.03–0.07
การกระจายแสง: r < v (Fe rich);  r > v weak (Mg rich)
การเปลี่ยนสี: Strong
การเรืองแสงอัลตราไวโอเลต: ไม่มี
สีผงละเอียด: ขาว
ความถ่วงจำเพาะ: 2.7–3.1
ความหนาแน่น: 2.8–3.4
ความโปร่ง: Transparent to translucent to opaque
อ้างอิง: 
ระวังสับสนกับ ตุ๊กตา
ตุ๊กต่ำ หรือ ไบโอไทต์ (Biotite) เป็นแร่ธาตุในกลุ่มไมกา มีสูตรเคมีเป็น K(Mg,Fe)
3AlSi
3O
10(F,OH)
2ผู้ตั้งชื่อว่าไบโอไทต์คือ  J.F.L. Hausmann เมื่อ พ.ศ. 2390 ตามชื่อของนักฟิสิกส์ชาวฝรั่งเศส  ฌ็อง-บาติสต์ บีโย ผู้ทำวิจัยเกี่ยวกับไมกาและพบลักษณะพิเศษหลายชนิดเมื่อ พ.ศ. 2359
ภาษาไทยโบราณเรียกว่า "ตุ๊กต่ำ" มีหลายสี ถ้าสีเหลืองน้ำตาลเหลือบทองเรียกตุ๊กต่ำน้ำทอง สีเหลืองอ่อนวาวแบบมุกเหลือบสีเงินเรียกตุ๊กต่ำน้ำเงิน ถ้าสีน้ำตาลแก่เหลือบสีทองแดงเรียกตุ๊กต่ำน้ำนาก โบราณใช้ประสมในยาแก้ฝี
ไบโอไทต์
อาจารย์เวทมนตร์ไม่เอาไหนกับตำนานปราสาทลอยฟ้า

| --- | --- |
อาจารย์เวทมนตร์ไม่เอาไหนกับตำนานปราสาทลอยฟ้า
หน้าปกหนังสือมังงะเล่มแรกฉบับภาษาไทย
ロクでなし魔術講師と禁忌教典〈アカシックレコード〉 (Roku de Nashi Majutsu Kōshi to Akashikku Rekōdo)
ชื่อภาษาอังกฤษ: Akashic Records of Bastard Magic Instructor
แนว: โลดโผน, จินตนิมิต, ฮาเร็ม
ไลต์โนเวล
เขียนโดย: Tarō Hitsuji
วาดภาพโดย: Kurone Mishima
สำนักพิมพ์: ฟูจิมิโชโบ
สำนักพิมพ์ภาคภาษาไทย: ฟีนิกซ์
ในเครือ: Fujimi Fantasia Bunko
กลุ่มเป้าหมาย: ชาย
วางจำหน่ายตั้งแต่: 19 กรกฎาคม พ.ศ. 2557 – ปัจจุบัน
จำนวนเล่ม:  23    20 (หนังสือ)
มังงะ
เขียนโดย: Tarō Hitsuji
วาดภาพโดย: Aosa Tsunemi
สำนักพิมพ์: คาโดกาวะโชเต็ง
สำนักพิมพ์ภาคภาษาไทย: ฟีนิกซ์
นิตยสาร: Monthly Shōnen Ace
กลุ่มเป้าหมาย: เซเน็ง
วางจำหน่ายตั้งแต่: 26 มีนาคม พ.ศ. 2558 – 25 มิถุนายน พ.ศ. 2564
จำนวนเล่ม:  16    7 (หนังสือ)
อนิเมะโทรทัศน์
กำกับโดย: Minato Kazuto
อำนวยการสร้างโดย: Shintaro Yoshitake Noritomo Isogai Keisuke Arai Takayuki Takagi
เขียนบทโดย: Touko Machida
ดนตรีโดย: Hiroaki Tsutsumi
สตูดิโอ: ไลเดนฟิมส์
ถือสิทธิ์โดย: อเมริกาเหนือ ครันชีโรลSA/SEA เมเดียลิงก์
เครือข่าย: AT-X, โตเกียวเอ็มเอกซ์, MBS, TVA, BS11
ฉาย:  4 เมษายน พ.ศ. 2560  –  20 มิถุนายน พ.ศ. 2560
ตอน: 12 (รายชื่อตอน)
 สถานีย่อยการ์ตูนญี่ปุ่น
อาจารย์เวทมนตร์ไม่เอาไหนกับตำนานปราสาทลอยฟ้า (ญี่ปุ่น: ロクでなし魔術講師と禁忌教典, โรมาจิ: Roku de Nashi Majutsu Kōshi to Akashikku Rekōdo) เป็นซีรีส์ไลต์โนเวลญี่ปุ่น ที่เขียนโดย Tarō Hitsuji และวาดภาพประกอบโดย Kurone Mishima ฟูจิมิโชโบตีพิมพ์ 21 เล่ม ตั้งแต่เดือนกรกฎาคม พ.ศ. 2557 ภายใต้สำนักพิมพ์ Fujimi Fantasia Bunko มังงะได้รับการดัดแปลงที่วาดภาพประกอบโดย Aosa Tsunemi เริ่มตีพิมพ์ในนิตยสาร Monthly Shōnen Ace ของคาโดกาวะโชเต็ง ตั้งแต่วันที่ 26 มีนาคม พ.ศ. 2558 ถึงวันที่ 25 มิถุนายน พ.ศ. 2564 มีการรวบรวมไว้เป็นเล่มทังโกบง ถึงเล่มที่ 16 ได้รับการดัดแปลงเป็นซีรีส์อนิเมะโทรทัศน์โดยสตูดิโอไลเดนฟิมส์ ออกอากาศตั้งแต่เดือนเมษายนถึงมิถุนายน พ.ศ. 2560
ทั้งมังงะและไลต์โนเวลมีลิขสิทธิ์ในประเทศไทยโดยสำนักพิมพ์ฟีนิกซ์
สื่อ > ไลต์โนเวล

| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  19 กรกฎาคม พ.ศ. 2557 | 978-4-04-070231-5 | 14 พฤศจิกายน พ.ศ. 2561 | 978-6-16-810503-0 |
| 2 |  20 พฤศจิกายน พ.ศ. 2557 | 978-4-04-070232-2 | 14 พฤศจิกายน พ.ศ. 2561 | 978-6-16-810529-0 |
| 3 |  20 มีนาคม พ.ศ. 2558 | 978-4-04-070515-6 | 14 พฤศจิกายน พ.ศ. 2561 | 978-6-16-810556-6 |
| 4 |  18 กรกฎาคม พ.ศ. 2558 | 978-4-04-070516-3 | 14 พฤศจิกายน พ.ศ. 2561 | 978-6-16-810595-5 |
| 5 |  20 พฤศจิกายน พ.ศ. 2558 | 978-4-04-070517-0 | 14 พฤศจิกายน พ.ศ. 2561 | 978-6-16-464078-8 |
| 6 |  18 มิถุนายน พ.ศ. 2559 | 978-4-04-070974-1 | 15 มกราคม พ.ศ. 2562 | 978-6-16-464107-5 |
| 7 |  20 ตุลาคม พ.ศ. 2559 | 978-4-04-070975-8 | 25 มีนาคม พ.ศ. 2562 | 978-6-16-464137-2 |
| 8 |  18 มีนาคม พ.ศ. 2560 | 978-4-04-070976-5 | 19 มิถุนายน พ.ศ. 2562 | 978-6-16-464171-6 |
| 9 |  19 สิงหาคม พ.ศ. 2560 | 978-4-04-072417-1 | 24 กันยายน พ.ศ. 2562 | 978-6-16-464216-4 |
| 10 |  17 พฤศจิกายน พ.ศ. 2560 | 978-4-04-072419-5 | 12 มีนาคม พ.ศ. 2563 | 978-6-16-464292-8 |
| 11 |  20 มีนาคม พ.ศ. 2561 | 978-4-04-072420-1 | 27 สิงหาคม พ.ศ. 2563 | 978-6-16-464383-3 |
| 12 |  20 กรกฎาคม พ.ศ. 2561 | 978-4-04-072722-6 | 1 มิถุนายน พ.ศ. 2564 | 978-6-16-464480-9 |
| 13 |  20 พฤศจิกายน พ.ศ. 2561 | 978-4-04-072723-3 | 29 ตุลาคม พ.ศ. 2564 | 978-6-16-464602-5 |
| 14 |  20 มีนาคม พ.ศ. 2562 | 978-4-04-072724-0 | 18 เมษายน พ.ศ. 2565 | 978-6-16-464734-3 |
| 15 |  20 สิงหาคม พ.ศ. 2562 | 978-4-04-073272-5 | 8 กรกฎาคม พ.ศ. 2565 | 978-6-16-464808-1 |
| 16 |  18 มกราคม พ.ศ. 2563 | 978-4-04-073273-2 | 5 ตุลาคม พ.ศ. 2565 | 978-6-16-464876-0 |
| 17 |  17 กรกฎาคม พ.ศ. 2563 | 978-4-04-073736-2 | 16 มีนาคม พ.ศ. 2566 | 978-616-599-051-6 |
| 18 |  19 ธันวาคม พ.ศ. 2563 | 978-4-04-073737-9 | 11 กรกฎาคม พ.ศ. 2566 | 978-616-599-188-9 |
| 19 |  18 มิถุนายน พ.ศ. 2564 | 978-4-04-074147-5 | 13 พฤศจิกายน พ.ศ. 2566 | 978-616-599-333-3 |
| 20 |  19 กุมภาพันธ์ พ.ศ. 2565 | 978-4-04-074148-2 | 16 มกราคม พ.ศ. 2567 | 978-616-599-406-4 |
| 21 |  17 มิถุนายน พ.ศ. 2565 | 978-4-04-074579-4 | มีนาคม พ.ศ. 2568 | — |
| 22 |  20 เมษายน พ.ศ. 2566 | 978-4-04-074580-0 | — | — |
| 23 |  20 ตุลาคม พ.ศ. 2566 | 978-4-04-075143-6 | — | — |
| 24 |  17 พฤศจิกายน พ.ศ. 2566 | 978-4-04-075184-9 | — | — |
สื่อ > มังงะ

| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  26 พฤศจิกายน พ.ศ. 2558 | 978-4-04-103672-3 | 14 พฤศจิกายน พ.ศ. 2561 | 978-6-16-810599-3 |
| 2 |  26 ธันวาคม พ.ศ. 2558 | 978-4-04-103673-0 | 14 พฤศจิกายน พ.ศ. 2561 | 978-6-16-464000-9 |
| 3 |  26 พฤษภาคม พ.ศ. 2559 | 978-4-04-104429-2 | 14 พฤศจิกายน พ.ศ. 2561 | 978-6-16-464059-7 |
| 4 |  26 ตุลาคม พ.ศ. 2559 | 978-4-04-104430-8 | 14 พฤศจิกายน พ.ศ. 2561 | 978-6-16-464060-3 |
| 5 |  25 มีนาคม พ.ศ. 2560 | 978-4-04-104431-5 | 13 มกราคม พ.ศ. 2564 | 978-6-16-464445-8 |
| 6 |  26 กันยายน พ.ศ. 2560 | 978-4-04-106087-2 | 2 มิถุนายน พ.ศ. 2564 | 978-6-16-464516-5 |
| 7 |  26 กุมภาพันธ์ พ.ศ. 2561 | 978-4-04-106560-0 | 9 กุมภาพันธ์ พ.ศ. 2565 | 978-6-16-464674-2 |
| 8 |  24 กรกฎาคม พ.ศ. 2561 | 978-4-04-107148-9 | — | — |
| 9 |  26 พฤศจิกายน พ.ศ. 2561 | 978-4-04-107614-9 | — | — |
| 10 |  26 มีนาคม พ.ศ. 2562 | 978-4-04-107615-6 | — | — |
| 11 |  26 สิงหาคม พ.ศ. 2562 | 978-4-04-108586-8 | — | — |
| 12 |  26 ธันวาคม พ.ศ. 2562 | 978-4-04-108587-5 | — | — |
| 13 |  26 มิถุนายน พ.ศ. 2563 | 978-4-04-109339-9 | — | — |
| 14 |  26 ตุลาคม พ.ศ. 2563 | 978-4-04-109342-9 | — | — |
| 15 |  26 มีนาคม พ.ศ. 2564 | 978-4-04-109343-6 | — | — |
| 16 |  26 สิงหาคม พ.ศ. 2564 | 978-4-04-111706-4 | — | — |
สื่อ > อนิเมะ

มีการประกาศและดัดแปลงเป็นซีรีส์อนิเมะโทรทัศน์ ในเดือนมีนาคม พ.ศ. 2559 ที่สร้างโดยสตูดิโอ Liden Films กำกับซีรีส์อนิเมะโดย Minato Kazuto เขียนบทโดย Touko Machida ออกแบบตัวละครโดย Satoshi Kimura และเพลงประกอบโดย Hiroaki Tsutsumi 
ออกอากาศตั้งแต่วันที่ 4 เมษายน ถึง 20 มิถุนายน พ.ศ. 2560 โดยมีทั้งหมด 12 ตอน
| ตอน | ชื่อ | วันที่ฉายครั้งแรก  |
| --- | --- | --- |
| 1 | "The Unmotivated Bastard" "Yaruki no Nai Roku de Nashi" (ญี่ปุ่น: やる気のないロクでなし) | 4 เมษายน 2560 (2560-04-04) |
| 2 | "Just the Slightest Bit of Motivation" "Hon'no Wazukana Yaruki" (ญี่ปุ่น: ほんのわずかなやる気) | 11 เมษายน 2560 (2560-04-11) |
| 3 | "The Fool and Death" "Gusha to Shinigami" (ญี่ปุ่น: 愚者と死神) | 18 เมษายน 2560 (2560-04-18) |
| 4 | "The Magic Competition" "Majutsu Kyōgi-sai" (ญี่ปุ่น: 魔術競技祭) | 25 เมษายน 2560 (2560-04-25) |
| 5 | "The Queen and the Princess" "Joō to Ōjo" (ญี่ปุ่น: 女王と王女) | 2 พฤษภาคม 2560 (2560-05-02) |
| 6 | "The Evil Being" "Jaakunaru Sonzai" (ญี่ปุ่น: 邪悪なる存在) | 9 พฤษภาคม 2560 (2560-05-09) |
| 7 | "The Sea of Falling Stars" "Hoshi Furu Umi" (ญี่ปุ่น: 星降る海) | 16 พฤษภาคม 2560 (2560-05-16) |
| 8 | "The Fool and The Star" "Gusha to Hoshi" (ญี่ปุ่น: 愚者と星) | 23 พฤษภาคม 2560 (2560-05-23) |
| 9 | "The Reason to Live" "Ikiru Imi" (ญี่ปุ่น: 生きる意味) | 30 พฤษภาคม 2560 (2560-05-30) |
| 10 | "Gold Digger?!" "Gyaku Tama!?" (ญี่ปุ่น: 逆玉！？) | 6 มิถุนายน 2560 (2560-06-06) |
| 11 | "Face-off! The Mage Corps Battle" "Kessen! Madō Heidan-sen" (ญี่ปุ่น: 決戦！魔導兵団戦) | 13 มิถุนายน 2560 (2560-06-13) |
| 12 | "Finding One's Own Place" "Mitsuketa Ibasho" (ญี่ปุ่น: 見つけた居場所) | 20 มิถุนายน 2560 (2560-06-20) |
เพลงประกอบอนิเมะ > เพลงเปิด (Opening)

เพลง Blow Out ร้องโดย Konomi Suzuki
เพลงประกอบอนิเมะ > เพลงปิด (Ending)

เพลง Precious You ร้องโดย Akane Fujita Yume Miyamoto และ Ari Ozawa
แหล่งข้อมูลอื่น

เว็บไซต์ทางการไลต์โนเวล ที่ฟูจิมิโชโบ (ในภาษาญี่ปุ่น)
เว็บไซต์ทางการมังงะ ที่ Monthly Shōnen Ace (ในภาษาญี่ปุ่น)
เว็บไซต์ทางการอนิเมะ (ในภาษาญี่ปุ่น)
อาจารย์เวทมนตร์ไม่เอาไหนกับตำนานปราสาทลอยฟ้า (นิยาย) ที่เครือข่ายข่าวอนิเมะ
ผลิกศาสตร์

ผลิกศาสตร์ (อังกฤษ: Crystallography) คือศาสตร์ที่ศึกษาการเรียงตัวของอะตอมในของแข็ง คำนี้ในการใช้งานเดิมจะหมายถึงศาสตร์ที่ศึกษาเกี่ยวกับผลึก  คำว่า ผลิก มีความหมายเช่นเดียวกับคำว่า ผลึก
ก่อนที่จะมีพัฒนาการของผลิกศาสตร์ที่ใช้การเลี้ยวเบนของรังสีเอ็กซ์ การศึกษาผลึกกระทำโดยใช้เรขาคณิตของผลึก  โดยจะมีการวัดมุมของผลึกเทียบกับมุมอ้างอิงทางทฤษฎี และหาสมมาตรของผลึกนั้น ๆ  ในปัจจุบันผลิกศาสตร์ใช้การวิเคราะห์รูปแบบของการเลี้ยวเบนที่เกิดจากการยิงลำแสงบางอย่างให้กับผลึกนั้น  แม้ว่าลำแสงที่ใช้ไม่จำเป็นต้องเป็นรังสีแม่เหล็กไฟฟ้า แต่ตัวเลือกหลักมักเป็นรังสีเอ็กซ์
แหล่งข้อมูลอื่น

Learning Crystallography(อังกฤษ)
Crystal Lattice Structures เก็บถาวร 2008-03-24 ที่ เวย์แบ็กแมชชีน(อังกฤษ)
ยูโทเปีย

ยูโทเปีย หรือ อุตมรัฐ  (อังกฤษ: utopia) โดยทั่วไปแล้วจะอธิบายถึงชุมชนหรือสังคมในจินตนาการที่มีคุณสมบัติที่เป็นที่ต้องการอย่างยิ่งหรือเกือบสมบูรณ์แบบสำหรับสมาชิกในสังคม เซอร์ทอมัส มอร์ เป็นผู้คิดคำขึ้นจากหนังสือ ยูโทเปีย  ในปี ค.ศ. 1516 ซึ่งบรรยายถึงสังคมเกาะสมมติแห่งหนึ่งในโลกใหม่
ยูโทเปียในเชิงสมมติฐานมุ่งเน้นไปที่ความเท่าเทียมกันในด้านต่าง ๆ เช่น เศรษฐศาสตร์ รัฐบาล และความยุติธรรม โดยวิธีการและโครงสร้างของการดำเนินการที่เสนอจะแตกต่างกันไปตามอุดมการณ์ ไลแมน ทาวเวอร์ ซาร์เจนต์โต้แย้งว่าธรรมชาติของสังคมอุดมคติมีความขัดแย้งในตัวเอง เนื่องจากสังคมไม่ได้ เป็นเนื้อเดียวกัน และมีความปรารถนาที่ขัดแย้งกัน และไม่สามารถตอบสนองได้ในเวลาเดียวกัน
สิ่งที่ตรงข้ามกับยูโทเปีย คือ ดิสโทเปีย นวนิยายแนวยูโทเปียและดิสโทเปีย ถือเป็นประเภทวรรณกรรมที่ได้รับความนิยม แนวคิดยูโทเปียก็ได้แรงบันดาลใจและได้รับแรงบันดาลใจจากแขนงอื่น ๆ และแนวคิดที่อิงตามความเป็นจริง เช่น สถาปัตยกรรม การแบ่งปันไฟล์ เครือข่ายสังคม รายได้พื้นฐาน ชุมชน พรมแดนเปิด และแม้แต่ฐานทัพโจรสลัด
โบราณคดี

การขุดค้นโบราณสถาน​ ในภาพนักโบราณคดีกำลังบันทึกตำแหน่งการวางตัวของโบราณวัตถุในหลุมขุดค้น
โบราณคดี (อังกฤษ: Archaeology) คือ วิชาที่ว่าด้วย การศึกษาเรื่องราวในอดีตของมนุษย์ โดยผ่านทางการศึกษาหลักฐานทางโบราณคดี ที่ได้มาจากการสำรวจ การขุดค้น (โบราณวัตถุ) การขุดแต่ง (โบราณสถาน) และการศึกษาเอกสารทางประวัติศาสตร์ประเภทต่าง ๆ (ศิลาจารึก จดหมายเหตุ พงศาวดาร) โดยทั่วไป จะต้องใช้ศาสตร์ด้านอื่น ๆ ประกอบในการวิเคราะห์และตีความหลักฐานทางโบราณคดีที่ได้จากกระบวนการข้างต้น เพื่อให้เรื่องราวในอดีตของมนุษย์มีความชัดเจนมากยิ่งขึ้น ศาสตร์เหล่านั้น เช่น ประวัติศาสตร์ศิลปะ ธรณีวิทยา สัตววิทยา พฤกษศาสตร์ ละอองเรณูวิทยา การกำหนดอายุทางวิทยาศาสตร์ เป็นต้น ที่ประเทศไทย มีการเปิดสอนคณะโบราณคดี ที่มหาวิทยาลัยศิลปากร วังท่าพระ เป็นเพียงแห่งเดียวในประเทศไทย​ และมีกรมศิลปากร เป็นหน่วยงานราชการหลักที่รับผิดชอบการดำเนินงานทางโบราณคดีส่วนใหญ่ในประเทศไทย​และมีอำนาจหน้าที่ในการบริหารจัดการแหล่งโบราณคดีในประเทศไทย.
วิธีวิทยาทางโบราณคดี

การศึกษาโบราณคดี การศึกษาทางโบราณคดีเป็นการศึกษาจากหลักฐานต่าง ๆ ดังกล่าวมาแล้ว การที่จะทราบเรื่องราวของมนุษย์ในยุคใดในสมัยใดได้ละเอียดมากน้อยเพียงใดย่อมขึ้นอยู่กับหลักฐานที่พบเป็นหลัก
เป็นการตรวจหาแหล่งโบราณคดี อาจทำได้โดยการตรวจสอบจากภาพถ่ายทางอากาศ การศึกษาจากเอกสารและการเดินสำรวจเพื่อเป็นการรวบรวมหลักฐานสำหรับประเมินค่าของแหล่งโบราณคดีนั้น ๆ ในการวางแผนขุดค้นต่อไป
เป็นกรรมวิธีขั้นที่สองของการศึกษาทางโบราณคดี 
เพื่อให้ได้หลักฐานที่ถูกต้องมากที่สุด การขุดค้นจะต้องทำอย่างระมัดระวังเพื่อให้ได้หลักฐานที่ถูกต้องมากที่สุด เพื่อไม่ให้เป็นการทำลายหลักฐานที่ทับถมอยู่ในดินเป็นเวลาหลายร้อยหลายพันปีจึงต้องมีการบันทึกอย่างละเอียด และการวาดภาพหรือถ่ายภาพประกอบด้วย
หลักฐานที่ได้จากการขุดค้น จะต้องนำมาวิเคราะห์ในห้องปฏิบัติการเพื่อหาแบบอย่างของรูปร่างของสิ่งของที่ขุดได้เพื่อประโยชน์ในการศึกษาต่อไป
และการเขียนรายงานเป็นการรวบรวมหลักฐานต่าง ๆ ที่ได้จากการสำรวจการขุดค้น และการวิเคราะห์แล้วนำมาแปลความหมายเพื่อเขียนเป็นรายงานพิมพ์ออกเผยแผร่และจัดนิทรรศการสรุปเรื่องราวของมนุษย์ในยุคนั้น สมัยนั้นต่อจากนั้นก็เป็นการรักษาโบราณศิลปวัตถุที่ค้นพบซึ่งได้แก่ การจัดแสดงข้อมูลในพิพิธภัณฑ์เพื่อเป็นประโยชน์สำหรับการนำเสนอข้อมูลการศึกษาทางโบราณคดีต่อสาธารณชน.
แหล่งข้อมูลอื่น

สำนักโบราณคดี เก็บถาวร 2011-06-21 ที่ เวย์แบ็กแมชชีน เว็บไซต์ สำนักโบราณคดี กรมศิลปากร
หน้าบ้านโบราณคดี เก็บถาวร 2018-09-08 ที่ เวย์แบ็กแมชชีน เว็บรวมเรื่องราวเกี่ยวกับโบราณคดี
โบราณคดีสาธารณะ เว็บเผยแพร่ความรู้เกี่ยวกับโบราณคดี
คณะโบราณคดี เก็บถาวร 2010-11-26 ที่ เวย์แบ็กแมชชีน เว็บไซต์ คณะโบราณคดี มหาวิทยาลัยศิลปากร
ศ.เกียรติคุณ ปรีชา กาญจนาคม.  "โบราณคดีเบื้องต้น"  (2557)
คริส เบาเออร์

| คริส เบาเออร์ |
| --- | --- |
บาวเออร์ในงานซานดิเอโกคอมิก-คอน ที่พาเนลของ ทรูบลัด ในเดือนกรกฎาคม ค.ศ. 2014
การศึกษา: มหาวิทยาลัยซานดิเอโก (ศศ.บ. ) มหาวิทยาลัยเยล (ม.วศ. )
อาชีพ: นักแสดง
ปีปฏิบัติงาน: ค.ศ. 1989–ปัจจุบัน
คู่สมรส: ลอรา บาวเออร์ (สมรส ข้อผิดพลาด: เวลาไม่ถูกต้อง)
บุตร: 2
คริส บาวเออร์  เป็นนักแสดงชาวอเมริกัน เขาเป็นที่รู้จักจากผลงานโทรทัศน์เรื่อง ดิ ไวร์, เธิร์ดวอตช์, ทรูบลัด, เซอร์ไวเวอร์สรีมอร์ส, เดอะ ดิวซ์ และซีรีส์แนวนิยายวิทยาศาสตร์ของแอปเปิลทีวี+ เรื่อง ฟอร์ออลแมนไคด์ เขายังเคยแสดงในละครบรอดเวย์ รับบทเป็นมิตช์ในเรื่อง อะ สตรีตคาร์ เนมด์ ดีไซร์ และเคยแสดงบทต้นฉบับในบทละครของ เดวิด มาเม็ต, จอห์น แพทริก แชนลีย์ และ เจซ บัตเตอร์เวิร์ธ
รางวัลและการเสนอชื่อเข้าชิง

| ปี | รางวัล | สาขา | ผลงานที่เข้าชิง | ผลลัพธ์ |
| --- | --- | --- | --- | --- |
| ค.ศ. 2009 | รางวัลแซทเทิลไลต์ ครั้งที่ 14 | นักแสดงนำร่วมยอดเยี่ยม (หรือทีมนักแสดงยอดเยี่ยม) – ละครโทรทัศน์ | ทรูบลัด | ชนะ |
| ค.ศ. 2010 | รางวัลแซกอวอร์ด ครั้งที่ 16 | การแสดงยอดเยี่ยมโดยทีมนักแสดงในละครโทรทัศน์ดราม่า | ทรูบลัด | เสนอชื่อเข้าชิง |
แหล่งข้อมูลอื่น

คริส เบาเออร์ ที่อินเทอร์เน็ตมูวีเดตาเบส
แม่แบบ:Iobdb name
ไอเอิร์นออกไซด์

เม็ดสีไอเอิร์นออกไซด์
บทบาทของไอเอิร์นออกไซด์
ไอเอิร์นออกไซด์ (อังกฤษ: Iron oxide) เป็นสารประกอบเคมีที่ประกอบด้วย เหล็ก และออกซิเจน ทั้งหมดร่วมกันมีสิบหกที่เป็นที่รู้จักใน ไอเอิร์นออกไซด์ และ ออกไซด์ไฮดรอกไซด์
ไอเอิร์นออกไซด์ และออกไซด์ไฮดรอกไซด์ เป็นที่แพร่หลายในธรรมชาติที่มีบทบาทสำคัญในกระบวนการทางธรณีวิทยาและหลากหลายทางชีวภาพ และถูกนำมาใช้อย่างแพร่หลายโดยมนุษย์ เช่น แร่เหล็ก ,รงควัตถุ ,ตัวเร่งปฏิกิริยา ,ในเธอไมท์ (ดูในแผนภาพ) ,เฮโมโกลบิน ที่ใช้ร่วมกันเกิดสนิมเป็นรูปแบบของไอเอิร์น(III) ออกไซด์, ไอเอิร์นออกไซด์ถูกนำมาใช้อย่างกว้างขวางว่าในราคาไม่แพง เช่น เม็ดสีคงทนในสีทาเคลือบและสีคอนกรีต
แหล่งข้อมูลอื่น

Information from Nano-Oxides, Inc. on Fe2O3. เก็บถาวร 2017-11-18 ที่ เวย์แบ็กแมชชีน
http://chemed.chem.purdue.edu/demos/demosheets/12.3.html
http://minerals.usgs.gov/minerals/pubs/commodity/iron_oxide/ เก็บถาวร 2012-09-10 ที่ เวย์แบ็กแมชชีน
แนวแตกเรียบ

แนวแตกเรียบ (อังกฤษ: cleavage) เป็นลักษณะรอยแตกของแร่ซึ่งจะเป็นไปในแนวระนาบเรียบ เนื่องจากโครงสร้างของอะตอมภายในผลึก รอยแตกขนานไปตามผิวหน้าของผลึกแร่เสมอ แร่ที่ไม่เป็นผลึก ก็จะไม่มีแนวแตกแบบนี้ แนวแตกเรียบอาจจะมีแนวเดียว หรือ 2 แนว 3 แนว ก็ได้ ทำให้แร่แตกแยกในลักษณะต่าง ๆ กันและเรียกชื่อแนวแตกตามลักษณะของแร่ที่แตกออกตามแนวนั่นเอง
แนวแตกเรียบแนวเดียว แร่จะแตกออกในลักษณะเป็นแผ่นบาง ๆ แบบลอกได้ทั้งแผ่นใหญ่หรือแผ่นเล็กมาก ๆ ได้แก่ แร่ไมกา พวกมัสโคไวท์ ไบโอไทต์
แนวแตกเรียบ 2 แนว
แนวของรอยแตกตั้งฉากกัน เช่น ออร์โทเคลส
แนวของรอยแตกไม่ตั้งฉากกัน เช่น แอมฟิโบล
แนวแตกเรียบ 3 แนว
แนวของรอยแตกตั้งฉากซึ่งกันและกัน ทำให้แร่แตกออกเป็นรูปลูกบาศก์ เช่น กาลีนา
แนวของรอยแตกไม่ตั้งฉากกัน เช่น แร่จะแตกออกในรูปที่คล้ายสี่เหลี่ยมขนมเปียกปูน เช่น แคลไซล์
แนวแตกเรียบ 4 แนว สังเกตได้จากรูปสามเหลี่ยมด้านเท่า 8 หน้า ประกบกันเป็นรูปทรงแปดหน้า เช่น ฟลูออไรต์
แนวแตกเรียบ 6 แนว เช่น สฟาเลอไรต์ (แร่สังกะสี)
แนวแตกแบบนี้อาจเห็นได้เมื่อแร่แตกแยกหลุดออกเอง หรือจะเห็นได้เมื่อเราบิหรือทุบแร่ บางชนิดก็เห็นชัดเจนมาก บางชนิดก็ไม่ชัดเจนต้องดูด้วยกล้องจุลทรรศน์ การอธิบายเกี่ยวกับแร่ที่มีแนวแตกแบบนี้เรามักใช้ว่า แนวแตกสมบูรณ์ชัดดี พอใช้ได้ หรือไม่ชัดเจน เป็นต้น
แหล่งข้อมูลอื่น

แนวแตกเรียบ กรมทรัพยากรธรณี เก็บถาวร 2012-12-04 ที่ เวย์แบ็กแมชชีน
มิสไชนิสอินเตอร์เนชั่นแนล

| --- | --- |
โลโก้การประกวดมิสไซนิสอินเตอร์เนชั่นแนล
ก่อตั้ง: 2531
ประเภท: การประกวดความงาม
สํานักงานใหญ่: ฮ่องกง
ภาษาทางการ : อังกฤษ , จีน
บุคลากรหลัก: TVB
เว็บไซต์: official website
มิสไชนิสอินเตอร์เนชั่นแนล (จีน: 國際中華小姐競選; อังกฤษ: Miss Chinese International Pageant; ตัวย่อ: MCIP, 華姐) เป็นการประกวดเพื่อเฟ้นหาสาวงามที่มีเชื้อสายจีนทั่วโลกเพื่อเป็นตัวแทนประชาสัมพันธ์การท่องเที่ยว โดยการประกวดมิสไชนิสอินเตอร์เนชั่นแนลนั้นมีผู้สนับสนุนหลักคือสถานีโทรทัศน์ TVB ของฮ่องกง ซึ่งเป็นผู้จัดการในเรื่องการแพร่สัญญาณถ่ายทอดการประกวด และกิจกรรมต่างๆ ของผู้เข้าประกวด
ประวัติ

การประกวดมิสไชนิสอินเตอร์เนชั่นแนลนั้นเริ่มจัดการประกวดตั้งแต่ปี พ.ศ. 2531 โดยมีผู้สนับสนุนหลักคือสถานีโทรทัศน์ TVB ของเขตปกครองพิเศษฮ่องกง โดยมีสถานที่หลักในการจัดประกวดคือ เขตปกครองพิเศษฮ่องกง และประเทศจีน ซึ่งการประกวดนั้นจะมีในช่วงเดือนมกราคมของทุกๆปี โดยผู้ชนะนั้นจะมีหน้าที่หลักคือประชาสัมพันธ์การท่องเที่ยวทั้งประเทศของตนเองและเขตปกครองพิเศษฮ่องกง
การประกวดมิสไชนีสอินเตอร์เนชั่นแนลในสองครั้งแรก (ปี พ.ศ. 2531 และ พ.ศ. 2532) ได้ถูกจัดขึ้นในช่วงปลายปี (ตุลาคม - ธันวาคม) ต่อมาในปี พ.ศ. 2533 สถานีโทรทัศน์ TVB ผู้สนับสนุนหลักของการประกวดได้ตัดสินใจเลื่อนช่วงเวลาของการประกวดมาเป็นช่วงต้นปี (มกราคม - กุมภาพันธ์) เพื่อให้การประกวดนั้นอยู่ในช่วงเดียวกันกับเทศกาลตรุษจีน ซึ่งถือเป็นเทศกาลขึ้นปีใหม่ของชาวจีน โดยได้เริ่มเปลี่ยนมาจัดการประกวดในช่วงต้นปี ตั้งแต่ปี พ.ศ. 2534 เป็นต้นมา
ในปี พ.ศ. 2553 การประกวดมิสไชนีสอินเตอร์เนชั่นแนลได้กลับไปจัดในช่วงปลายปีอีกครั้ง โดยได้จัดการประกวดขึ้นในเดือนพฤศจิกายน จากเหตุการณ์นี้ทำให้สาวงามผู้เข้าประกวดจากบางประเทศหรือบางเมือง ไม่สามารถเข้าร่วมการประกวดได้ เนื่องจากได้ทำการส่งมอบตำแหน่งให้กับตัวแทนคนใหม่ของประเทศหรือของเมืองตัวเองไปแล้ว จึงทำให้สิทธิที่จะได้เป็นตัวแทนเข้าร่วมประกวดมิสไชนีสอินเตอร์เนชั่นแนล ตกเป็นของตัวแทนคนใหม่ไปโดยอัตโนมัติ อย่างไรก็ตาม ในปีต่อมา สถานีโทรทัศน์ TVB ได้ออกมาประกาศว่า การประกวดมิสไชนีสอินเตอร์เนชั่นแนล จะกลับมาจัดการประกวดในช่วงต้นปีเช่นเดิม โดยจะจัดการประกวดในเดือนมกราคม ปี พ.ศ. 2555
รูปแบบการประกวด

การประกวดมิสไชนิสอินเตอร์เนชั่นแนลนั้นส่วนใหญ่นั้นจะเริ่มจัดการประกวดในเดือนมกราคม - กุมภาพันธ์ของปีนั้นๆ โดยคุณสมบัติของผู้เข้าประกวดเวทีมิสไชนิสอินเตอร์เนชั่นแนลนั้นคือ ผู้เข้าประกวดจะต้องเป็นหญิงสาวอายุระหว่าง 17-27 ปี และมีเชื้อสายจีนตั้งแต่กำเนิด ถึงแม้ว่าจะไม่ได้เกิดที่ประเทศจีนก็ตาม โดยส่วนใหญ่นั้นผู้เข้าประกวดจะส่งตัวเองเข้าประกวดในฐานะเมือง มิใช่ประเทศแต่อย่างใด